Gian Giorgio Trissino

Gian Giorgio Trissino (Vicenza, Italia, 1478ko uztailaren 8a - Erroma, Italia, 1550eko abenduaren 8a) italierazko idazlea izan zen. Leon X.aren, Klemente VII.aren eta Paulo III.aren babesean izan zen. Oso ondo zekien antzinako greziera, Aristotelesen obra batez ere. Eragin handia izan zuen bere garaian, poesian baino areago kritika- eta gramatika-alorretan. 1524. urtean, Epistola a Clemente VII (Gutuna Klemente VII.ari) idazlanean, italieraren alfabetoa berritzeari buruzko proposamenak azaldu zituen. Danteren De vulgari eloquentia obra argitaratu ondoren, Il Castellano (1529, Gaztelera) obra idatzi zuen. Tragediak eta komediak ere idatzi zituen: Sofonisba (1515), L'Italia liberata dai Goti (1547-1548, Godoen mendekotasunez aske geratutako Italia) eta Simillimi (1548).

 Erreferentziak 

Kategoria:Italierazko idazleak
Kategoria:Humanistak
Kategoria:Italiako idazleak
Kategoria:Italiako antzerkigileak
Kategoria:Italiako poetak
Kategoria:Erroman hildakoak
Kategoria:Italiako pizkundeko humanistak
Kategoria:Vicenzarrak